Happy Friday 就嚟呢度食餐好嘅，餐廳本身需要預約，否則有可能冇枱，特別是星期五六日呢啲時間，因為之前試過冇book枱食唔到，所以今次醒左啦！我哋點左個西冷牛扒，蘑菇湯，三文魚沙律同香檳。三文魚沙律係好開胃嘅餐前沙律，當然三文魚都好新鮮，之後嚟咗蘑菇湯，入口好濃郁，滿口蘑菇香，之後就到西冷扒，我哋點左六成熟，表面煎香有效鎖緊肉汁，切開仲見到好鮮嫩嘅部份，粉紅色的，另外服務員都好細心，會同我地簡介菜色嘅特別之處，值得一讚！